по́льзы ра́ди твоея̀, а мо́жетъ бы́ть, и други́хъ, я́коже са́мъ глаго́леши: а́ще и не пре́жде, но хотя̀ ны́нѣ суди́хомъ, я́кѡ подоба́етъ, съ бж҃іею по́мощію испо́лнити похва́льное твоѐ жела́ніе, забы́вше спито́мное на́мъ уны́ніе, любвѐ ра́ди и по́льзы твоея̀: тебе́ же, духо́вное ча́до, и ѕѣлѡ̀ любе́знѣйшее, за тща́ніе къ благи̂мъ дѣлѡ́мъ, и продолжи́тельное люботру́діе ѕѣлѡ̀ похваля́юще, па́че же си́хъ боя́щеся ѿ бг҃а ѡсужде́нія, и́мже скрыва́ющему тала́нтъ угрожа́ется стра́шнѡ, све́рхъ же рече́нныхъ, и ѻте́ческую исполня́юще за́повѣдь, ю́же заповѣ́даша на́мъ ѻтцы̀ на́ши, и духо́вніи учи́тели, я́кѡ да и други́хъ бг҃олюби́выхъ во уче́ніи ѻ́нѣхъ увѣ́римъ